بقا معاها كيدور بيها من هنا ومن هنا وهيا غادة مكمشة فمها شادة الضحكة كتشوف فيه وكتسنى الفرصة فين تشدو ، بقات غادية رادة ليه البال تا غفلها وهزها كتركل وضربها بجرية جيهت البحر: شافتو غادي كيجري بيها وتفكرات الماء بارد وبدات كتفرطط كي الدجاجة البلدية، جرية وحدة دخل فالماء كينقز تا مابقاش قاد يجري فالماء وهوا يزلق هبط هوا وياها تحت الماء وبقاو الدفيرات منشورين مل وحدة فجهة ، جراتهم الموجة جرة وحدة لداخل وهي تهز راسها كتلهت والماء داهل من فمها وخارج من نيفها و ودنيها طرطرو ولاو فحال البندير كيزنزنو بالماء ، بدات كتسب وتعرق ليه وهي تنتابه ليه مكاينش وغير بوحدها فالماء ، بدات كتعيط عليه بعصبية وهوا يجرها من رجلها تحت الماء تا غرقها خلاها كتبقبق وحالة عينيها كتشوف فيه وهوا حابس الضحكة بسيف وشادها من رجلها مابغاش يطلقها ، بدات كترفكل كي القطة فاش كيشدها شؤ حد من رجلها ، ما طلقها تا ولات حمرة وطلع لسطح الماء على ضهرو كيضحك وكتلوى عيها بالضحك وعينيه كيتسدو وسنانو مستفين تستيفة ودة يشعلو وحفيرات الزين مح اللحية بانت عليه البراءة وهوا كيضحك من نيتو ، اما هي كتشوف فيه شوفات العدو وكتنهج مدارت حتى حركة وضارت كتعوم بغات تخرج غضبانة ، داز ليها من للور وحل ليها السليب من الجناب تسل مع الماء وخلاها عهد: يالاه خرجي دابا هههههه